पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की चपेट में आए जैसलमेर के ग्रामीण अंचलों के मरीजों के लिए रामदेव मेडिकल ने निशुल्क भोजन व दवा की व्यवस्था की पहल की है। गौरतलब है कि ग्रामीण अंचलों से जवाहर अस्पताल में इलाज करवाने के लिए ग्रामीण पहुंच रहे हैं। लेकिन उन्हें कोरोना की विषम परिस्थिति में भोजन नहीं मिल पा रहा है। जिससे उन्हें खासी परेशानियों का सामना करना पड़ रहा था। जिस पर रामदेव मेडिकल के विशनसिंह लौद्रवा ने ग्रामीण अंचलों के मरीजों के लिए निशुल्क भोजन व दवा की शुरूआत कर दी है।
विशनसिंह लौद्रवा ने बताया कि जवाहर अस्पताल में उपचार के लिए आने वाले ग्रामीण मरीजों और उनके सहयोगियों के लिए निशुल्क भोजन पैकेट की व्यवस्था की गई है। इसकेे लिए मरीजों को सुबह 10 बजे तक व शाम को 6 बजे तक अपना पंजीयन करवाना होगा। उसके दो घंटे में उन्हें भोजन के पैकेट मिल जाएंगे। इसके साथ ही अस्पताल में डॉक्टर की पर्ची पर मरीजों को निशुल्क दवा की व्यवस्था की गई है। गरीब व जरूरतमंद मरीज को मेडिकल किट और दवा निशुल्क उपलब्ध करवाई जाएगी। इस अच्छी पहल से मरीजों के साथ परिजनों को भी बड़ी राहत मिलेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn